paragraph_text: Flashpoint je peti live album grupe The Rolling Stones. Izašao je sredinom 1991. godine, a snimljen je tijekom velike koncertne turneje Steel Wheels/Urban Jungle Tour. Na albumu se nalaze dvije, do tad neobjavljene pjesme "Highwire" i "Sex Drive". Album je bio veoma dobro prihvaćen te je dospio na šesto mjesto britanske i šesnaesto mjesto američke top-ljestvice albuma.